SANOAT AHAMIYATIGA EGA BOʻLGAN FOYDALI QAZILMALAR YANGI KONLARINI OCHGANLIK YOKI ILGARI MAʼLUM BOʻLGAN KONLARNI (KONLARNING UCHASTKALARINI) TUBDAN QAYTA BAHOLAGANLIK UCHUN PUL MUKOFOTLARI TOʻGʻRISIDAGI NIZOMNI TASDIQLASH HAQIDA
(resolution, 2024-07-17)

“Yer osti boyliklari toʻgʻrisida”gi Oʻzbekiston Respublikasi Qonunining 46-moddasiga muvofiq Vazirlar Mahkamasi qaror qiladi: 1. Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizom ilovaga muvofiq tasdiqlansin. 2. Vazirlar Mahkamasining “Foydali qazilma konlarini birinchi ochuvchilar toʻgʻrisidagi nizomni tasdiqlash haqida” 1997-yil 2-iyundagi 279-son va “Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun davlat pul mukofotlari toʻgʻrisidagi nizomni tasdiqlash haqida” 1997-yil 2-iyundagi 280-son qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Q.S. Sanaqulov zimmasiga yuklansin. 1. Ushbu Nizom “Yer osti boyliklari toʻgʻrisida”gi Oʻzbekiston Respublikasi Qonuniga muvofiq ishlab chiqilgan, foydali qazilmalarning sanoat ahamiyatiga ega boʻlgan ilgari maʼlum boʻlmagan konlarini ochganlik, qidirganlik, shuningdek ilgari maʼlum boʻlgan konda uning sanoatdagi ahamiyatini jiddiy ravishda koʻpaytiradigan foydali qazilmalarning qoʻshimcha zaxiralarini yoki yangi foydali qazilmalar va qoʻshilib chiqadigan foydali komponentlarni aniqlaganlik uchun jismoniy shaxslarga pul mukofoti toʻlash miqdori, manbai va tartibini belgilaydi. 2. Ushbu Nizom keng tarqalgan foydali qazilmalar konlarini ochgan va qidirgan shaxslarga, shuningdek, agar geologiya-qidiruv ishlari va (yoki) konlarni ishlatish yer osti boyliklaridan foydalanuvchining oʻz mablagʻlari hisobiga amalga oshirilgan boʻlsa (qimmatbaho va rangli metallar va uran konlari bundan mustasno), sanoat ahamiyatiga ega boʻlgan foydali qazilmalarning ilgari maʼlum boʻlmagan konlarini ochish, qidirish, shuningdek ilgari maʼlum boʻlgan konda uning sanoat ahamiyatini jiddiy ravishda koʻpaytiradigan foydali qazilmalarning qoʻshimcha zaxiralarini yoki yangi foydali qazilmalar va qoʻshilib chiqadigan foydali komponentlarni ochishda, qidirishda qatnashgan shaxslarga joriy etilmaydi. 3. Pul mukofotlari Oʻzbekiston Respublikasi fuqarolariga toʻlanadi. 4. Oʻzbekiston Respublikasi hududida sanoat ahamiyatiga ega boʻlgan foydali qazilmalarning ilgari maʼlum boʻlmagan konlarini ochgan, qidirgan, shuningdek ilgari maʼlum boʻlgan konda uning sanoat ahamiyatini jiddiy ravishda koʻpaytiradigan foydali qazilmalarning qoʻshimcha zaxiralarini yoki yangi foydali qazilmalar va qoʻshilib chiqadigan foydali komponentlarni ochgan, qidirgan shaxslar pul mukofoti olish huquqiga ega boʻladi. 5. Foydali qazilmalarning qoʻshimcha zaxiralari yoki yangi foydali qazilmalar va qoʻshilib chiqadigan foydali komponentlar aniqlanganligi munosabati bilan sanoat ahamiyatiga ega boʻlgan foydali qazilmalarning ilgari maʼlum boʻlgan konini (kon uchastkasini) tubdan qayta baholash toʻgʻrisidagi qaror zaxiralar hisoblab chiqilgan materiallarni koʻrib chiqishda Oʻzbekiston Respublikasi Togʻ-kon sanoati va geologiya vazirligi huzuridagi Foydali qazilmalar zaxiralari boʻyicha davlat komissiyasi tomonidan belgilangan tartibda qabul qilinadi. 6. Pul mukofoti faqat foydali qazilmalar koni (konning uchastkasi) zaxiralari belgilangan tartibda tasdiqlangandan keyin toʻlanishi mumkin. 7. Zaxiralar tasnifini foydali qazilmalarning har xil turlari konlariga nisbatan qoʻllashga doir yoʻriqnomaga muvofiq konlar geologik tarkibining murakkabligi boʻyicha toʻrt guruhga boʻlinadi. Ushbu Nizom maqsadlari uchun S2 toifali qattiq foydali qazilma konlari zaxiralari foydali qazilma turiga va konning geologik tuzilishining murakkabligi guruhiga qarab: a) geologik tarkibi murakkabligiga koʻra birinchi guruh konlari boʻyicha — tasdiqlangan zaxiralarning 30 foizi; b) geologik tarkibi murakkabligiga koʻra ikkinchi guruh konlari boʻyicha — tasdiqlangan zaxiralarning 50 foizi; v) geologik tarkibi murakkabligiga koʻra uchinchi guruh konlari boʻyicha — tasdiqlangan zaxiralarning 70 foizi; g) geologik tarkibi murakkabligiga koʻra toʻrtinchi guruh konlari boʻyicha — tasdiqlangan zaxiralarning 100 foizi miqdorida hisobga olinadi. 8. Iqtisodiy ahamiyatiga qarab foydali qazilmalar konlari zaxiralarining miqdori, sifati va ularni sanoat yoʻli bilan oʻzlashtirish shartlari ushbu Nizomga 1-ilovaga muvofiq A+V+S1+S2 toifali tasdiqlangan zaxiralarning umumiy sonidan kelib chiqib toʻrt asosiy guruhga boʻlinadi. Bunda qattiq foydali qazilma konlari boʻyicha S2 toifali zaxiralar konning umumiy zaxiralarida ushbu Nizomning 4-bandida koʻrsatilgan hisob-kitob koeffitsiyentlari hisobga olingan holda qabul qilinadi, uglevodorod konlari va yer osti suvlari boʻyicha esa S2 toifali zaxiralar hisobga olinmaydi. Zaxiralari miqdori ushbu Nizomga 1-ilovaga muvofiq konlarning IV guruhi uchun nazarda tutilganidan past boʻlgan foydali qazilmalar konlarini ochganlik va qidirganlik uchun pul mukofoti tayinlanmaydi. 9. Kompleks konning umumiy zaxiralari va sanoatdagi ahamiyati qazib olish rentabelligi texnologik sinovlar va texnik-iqtisodiy hisob-kitoblar bilan tasdiqlangan qoʻshilib chiqadigan foydali komponentlar mavjud boʻlgan taqdirda oʻtkazma qiymat koeffitsiyentlarini qoʻllash yoʻli bilan asosiy foydali qazilmaga qayta hisoblab chiqib aniqlanadi. 10. Foydali qazilmalarning yangi konini ochganlik yoki ilgari maʼlum boʻlgan konni (konning uchastkasini) tubdan qayta baholaganlik uchun pul mukofoti miqdorini belgilash toʻgʻrisidagi materiallarni koʻrib chiqish Oʻzbekiston Respublikasi Togʻ-kon sanoati va geologiya vazirligi (keyingi oʻrinlarda Kon-geologiya vazirligi deb ataladi) huzuridagi Foydali qazilmalar konlarini ochganlik uchun mukofotlash boʻyicha idoralararo komissiya (keyingi oʻrinlarda Idoralararo komissiya deb ataladi) tashkil etiladi. Idoralararo komissiya Kon-geologiya vazirligi, yetakchi kon korxonalari hamda neft va gaz qazib oluvchi korxonalar, tashkilotlar va ilmiy-tadqiqot institutlari vakillaridan shakllantiriladi. Kon-geologiya vazirligining raisi Idoralararo komissiyaning raisi hisoblanadi. Idoralararo komissiyaning tarkibi tegishli korxonalar, tashkilotlar va ilmiy-tadqiqot institutlari bilan kelishgan holda Kon-geologiya vazirligi raisi tomonidan tasdiqlanadi. Idoralararo komissiya ushbu Nizomga 1-ilova va zaxiralar tasnifini foydali qazilmalarning tegishli turiga qoʻllashga doir yoʻriqnoma asosida konni foydali qazilmalar zaxiralari miqdori boʻyicha konning tegishli guruhiga tegishli deb topadi va mana shu asosda konni ochganlik yoki tubdan qayta baholaganlik uchun pul mukofoti miqdorini belgilaydi. 11. Foydali qazilmalar zaxiralari miqdori boʻyicha konlarning guruhiga va ularning turiga qarab pul mukofoti miqdori: a) asl metallar, uran, volfram, qalay, molibden, boshqa nodir metallar va uglevodorodlarning yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun: I guruh konlari boʻyicha — bazaviy hisoblash miqdorining 1800 baravarigacha miqdorni; II guruh konlari boʻyicha — bazaviy hisoblash miqdorining 1500 baravarigacha miqdorni; III guruh konlari boʻyicha — bazaviy hisoblash miqdorining 1000 baravarigacha miqdorni; IV guruh konlari boʻyicha — bazaviy hisoblash miqdorining 500 baravarigacha miqdorni; b) foydali qazilmalar boshqa turlarining yangi konlarini ochganlik yoki ilgari maʼlum boʻlgan konlarini (konlarning uchastkalarini) tubdan qayta baholaganlik uchun: I guruh konlari boʻyicha — bazaviy hisoblash miqdorining 1200 baravari miqdorigachani; II guruh konlari boʻyicha — bazaviy hisoblash miqdorining 900 baravari miqdorigachani; III guruh konlari boʻyicha — bazaviy hisoblash miqdorining 600 baravari miqdorigachani; IV guruh konlari boʻyicha — bazaviy hisoblash miqdorining 400 baravari miqdorigachani tashkil qiladi. 12. Asl metallar, uran, volfram, qalay, molibden, boshqa nodir metallar yoki zaxiralari I guruh konlari uchun belgilangandan ancha oshadigan uglevodorodlar (ushbu Nizomga 1-ilova) konlari ochilgan taqdirda u Oʻzbekiston Respublikasi Vazirlar Mahkamasining qaroriga binoan foydali qazilma konlari zaxiralari boʻyicha noyob hisoblanishi mumkin. Bunda zaxiralari boʻyicha noyob foydali qazilma konini ochganlik uchun maxsus pul mukofoti miqdorlari Oʻzbekiston Respublikasi Vazirlar Mahkamasi qarori bilan belgilanadi. 13. Pul mukofoti boʻyicha materiallarni tayyorlash va Idoralararo komissiyaga taqdim etish manfaatdor korxonalar, tashkilotlar tomonidan amalga oshiriladi. Koʻrsatib oʻtilgan materiallarda quyidagilar boʻlishi kerak: a) sanoat ahamiyatiga ega boʻlgan foydali qazilmalarning yangi konini ochganlik yoki ilgari maʼlum boʻlgan konni (kon uchastkasini) tubdan baholaganlik uchun pul mukofoti toʻlash toʻgʻrisidagi iltimosnoma; b) konning jugʻrofiy-iqtisodiy holatiga, tasdiqlangan zaxiralar tarkibi va miqdoriga, ularni qidirishning asosli texnik-iqtisodiy koʻrsatkichlariga doir maʼlumotlardan hamda konni ushbu foydali qazilmalar zaxiralari miqdori boʻyicha ushbu Nizomning 1-ilovasida nazarda tutilgan guruhlardan biriga kiritishni asoslovchi boshqa maʼlumotlardan iborat boʻlgan izohnoma; v) korxona (tashkilot)ning yoki geologiya-qidiruv ishlarini hamda kon (kon uchastkasi) boʻyicha zaxiralarni hisoblab chiqishni yoxud ilgari maʼlum boʻlgan konni (kon uchastkasini) tubdan qayta baholashni amalga oshirgan korxona (tashkilot) huquqiy vorisining birinchi rahbari tomonidan imzolangan pul mukofotiga tavsiya etilgan shaxslar roʻyxati. Roʻyxatda ulardan har birining konni (kon uchastkasini) ochish va qidirish yoki tubdan qayta baholashdagi shaxsiy hissasi hamda maxsus pul mukofotining tavsiya etilayotgan miqdori ushbu Nizomga 2-ilovaga muvofiq shakl boʻyicha koʻrsatiladi. Foydali qazilmalarning yangi konini ochishda yoki ilgaridan maʼlum boʻlgan konni (kon uchastkasini) tubdan qayta baholashda qatnashgan, lekin koʻrsatib oʻtilgan materiallar tayyorlanayotgan vaqtda vafot etgan shaxslar ham mukofotlashga tavsiya etilayotgan shaxslar roʻyxatiga kiritilishi mumkin. Foydali qazilmalarning yangi konini ochishda va razvedka qilishda yoki maʼlum boʻlgan konni (kon uchastkasini) tubdan qayta baholashda boshqa korxonalar va tashkilotlarning mutaxassislari qatnashgan hollarda mukofotlashga tavsiya etilayotgan shaxslar roʻyxati koʻrsatib oʻtilgan korxonalar va tashkilotlar bilan kelishilgan boʻlishi kerak. 14. Maxsus pul mukofotining miqdori konni ochganlik, sanoat jihatidan baholaganlik uchun mukofotlashga tavsiya etilgan shaxslarning qoʻshgan shaxsiy hissasiga bogʻliq holda belgilanadi va u quyidagi miqdordan oshmasligi kerak: a) asl metallar, uran, volfram, qalay, molibden va boshqa nodir metallar, uglevodorod xom ashyosining yangi konlarini ochganlik yoki ilgaridan maʼlum boʻlgan konni (kon uchastkalarini) tubdan qayta baholaganlik uchun: I guruh konlari boʻyicha — bazaviy hisoblash miqdorining 180 baravari miqdorida; II guruh konlari boʻyicha — bazaviy hisoblash miqdorining 150 baravari miqdorida; III guruh konlari boʻyicha — bazaviy hisoblash miqdorining 100 baravari miqdorida; IV guruh konlari boʻyicha — bazaviy hisoblash miqdorining 50 baravari miqdorida; b) foydali qazilmalar boshqa turlarining yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun: I guruh konlari boʻyicha — bazaviy hisoblash miqdorining 120 baravari miqdorida; II guruh konlari boʻyicha — bazaviy hisoblash miqdorining 90 baravari miqdorida; III guruh konlari boʻyicha — bazaviy hisoblash miqdorining 60 baravari miqdorida; IV guruh konlari boʻyicha — bazaviy hisoblash miqdorining 40 baravari miqdorida. 15. Maxsus pul mukofotining eng katta summasi foydali qazilmalarning yangi konini ochgan shaxslarga yoki ularning ilgari maʼlum boʻlgan konni (kon uchastkasini) tubdan qayta baholashga eng koʻp hissa qoʻshgan shaxslarga tayinlanadi. Shuningdek u zaxiralarni hisoblashga kiritiladigan hisobot mualliflariga, ulardan har birining konni ochishga va qidirishga yoki tubdan qayta baholashga qoʻshgan hissasi darajasini hisobga olgan holda belgilanishi mumkin. Mukofot mutaxassisning obyektni ochish va qidirish davridagi ishlari natijalariga qarab, uning pul mukofotini tayinlash toʻgʻrisidagi masalani hal etish davridagi ish joyidan qatʼi nazar, belgilanadi. 16. Agar konni ochgan shaxs zaxiralarni hisoblash bilan birga hisobot muallifi ham boʻlsa, u holda Idoralararo komissiya qaroriga koʻra pul mukofoti miqdori qoʻshimcha ravishda 10—20 foizga oshirilishi mumkin. 17. Mukofotlash uchun tavsiya etilgan boshqa shaxslarga maxsus pul mukofoti miqdori konni ochgan shaxslarga yoxud zaxiralarni hisoblash bilan birga hisobot mualliflariga belgilangan miqdordan oshmasligi kerak. 18. Pul mukofoti foydali qazilmalarning yangi konini ochishda va qidirishda yoki ilgari maʼlum boʻlgan konni (kon uchastkasini) tubdan qayta baholashda bevosita qatnashgan geologiya sohasidagi yuqori malakali geologlar, muhandis-texnik xodimlar, geofiziklar, geokimyogarlar, gidrogeologlar, topo-marksheydrlar va ilmiy-tadqiqot muassasalarining ilmiy xodimlari, shuningdek, qidirishning yuqori surʼatlarini va ishonchliligini oshirishga bevosita uslubiy va texnikaviy rahbarlikni amalga oshirgan yuqori tashkilot rahbarlari va mutaxassislariga toʻlanadi. 19. Idoralararo komissiya ikki oy muddatda taqdim etilgan materiallarni koʻrib chiqadi va foydali qazilmalarning yangi konini ochgan, qidirgan shaxslarga yoki ilgari maʼlum boʻlgan konni (kon uchastkasini) tubdan qayta baholashga salmoqli hissa qoʻshgan shaxslarga pul mukofotining maxsus miqdorini belgilash toʻgʻrisida qaror qabul qiladi. Pul mukofotlarini toʻlash toʻgʻrisidagi qaror Idoralararo komissiya protokoli bilan rasmiylashtiriladi, protokol imzolangandan keyin besh kun muddatda mukofotlash uchun materiallar taqdim etgan korxonalarga, tashkilotlarga yuboriladi. 20. Idoralararo komissiya qarori asosida pul mukofotini toʻlash Kon-geologiya vazirligi tomonidan amalga oshiriladi. 21. Pul mukofotiga tavsiya qilingan shaxs vafot etgan taqdirda unga tegishli boʻlgan pul mukofoti uning merosxoʻriga qonunchilikda nazarda tutilgan tartibda toʻlanadi. 22. Foydali qazilmalarning yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari Oʻzbekiston Respublikasi Davlat budjeti parametrlarida geologiya-qidiruv ishlari uchun nazarda tutilgan mablagʻlar doirasida Kon-geologiya vazirligi tomonidan toʻlanadi. Oʻzbekiston Respublikasi Davlat budjeti mablagʻlari hisobiga aniqlangan uglevodorod xom ashyosining yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari “Oʻzbekneftgaz” AJning oʻz mablagʻlari hisobiga toʻlanadi. “Navoiy KMK” DK va “Olmaliq KMK” AJ mablagʻlari hisobiga moliyalashtirilgan holda qimmatbaho, rangli metallar va uranning yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari “Navoiy KMK” DK va “Olmaliq KMK” AJ mablagʻlari hisobidan toʻlanadi. 23. Vazirlar Mahkamasining 1999-yil 5-fevraldagi 54-son qarori bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlari tarkibi hamda moliyaviy natijalarni shakllantirish tartibi toʻgʻrisidagi nizomga muvofiq pul mukofotini toʻlash xarajatlari boshqa operatsion xarajatlarga kiritiladi. 24. Idoralararo komissiyaning foydali qazilmalarning yangi konlarini ochganlik yoki ilgari maʼlum boʻlgan konlarni (kon uchastkalarini) tubdan baholaganlik uchun pul mukofotlarini toʻlash masalalari boʻyicha qarorlari yuzasidan Oʻzbekiston Respublikasi qonunchiligida belgilangan tartibda shikoyat qilinishi mumkin. T/r Foydali qazilma I guruh II guruh‎ III guruh‎ IV guruh‎ 1‎ 2‎ 3‎ 4‎ 5‎ 6‎ 1.‎ Mis‎ 1 mln tonnadan ziyod mis zaxirali‎ 0,8—1,0 mln tonna mis zaxirali‎ 0,6—0,8 mln tonna mis zaxirali‎ Ishlab turgan korxonalar rayonlarida 0,5—0,6 mln tonna mis zaxirali‎ 2.‎ Qoʻrgʻoshin va rux‎ 2 mln tonnadan ziyod metallar zaxirali‎ 1,2—2 mln tonna metall zaxirali‎ 0,6—1,2 mln tonna metall zaxirali‎ Ishlab turgan korxonalar rayonlarida 0,2—0,6 mln tonna metall zaxirali‎ 3.‎‏ Qalay ‎ ‎ ‎ ‎ ‎ a) asosiy konlar‎ 50 ming tonnadan ziyod qalay zaxirali‎ 30—50 ming tonna qalay zaxirali‎ Ishlab turgan korxonalar yaqinidagi 20—30 ming tonna qalay zaxirali‎ Ishlab turgan korxonalar yaqinidagi 10—20 ming tonna qalay zaxirali‎ b) tarqoq konlar‎ 7 ming tonnadan ziyod qalay zaxirali‎ 5—7 ming tonna qalay zaxirali ‎ 3—5 ming tonna qalay zaxirali‎ Ishlab turgan korxonalar yaqinidagi 1—3 ming tonna qalay zaxirali‎ 4.‎ Molibden‎ 50 ming tonnadan ziyod molibden zaxirali‎ 30—50 ming tonna molibden zaxirali‎ 20—30 ming tonna molibden zaxirali‎ Ishlab turgan korxonalar yaqinidagi 10—20 ming tonna molibden zaxirali‎ 5.‎‏ Volfram‎ ‎ ‎ ‎ ‎ a) asosiy konlar‎ 150 ming tonnadan ziyod volfram uch oksidi zaxirali‎ 100—150 ming tonna volfram uch oksidi zaxirali‎ 50—100 ming tonna volfram uch oksidi zaxirali‎ Ishlab turgan korxonalar yaqinidagi 10—50 ming tonna volfram uch oksidi zaxirali‎ b) tarqoq konlar‎ 7 ming tonnadan ziyod volfram uch oksidi zaxirali‎ 5—10 ming tonna volfram uch oksidi zaxirali‎ 3—5 ming tonna volfram uch oksidi zaxirali‎ Ishlab turgan korxonalar yaqinidagi 1—3 ming tonna volfram uch oksidi zaxirali‎ 6.‎ Simob ‎ 15 ming tonnadan ziyod simob zaxirali‎ 7—15 ming tonna simob zaxirali‎ 3—7 ming tonna simob zaxirali‎ Ishlab turgan korxonalar yaqinidagi 1—3 ming tonna simob zaxirali‎ 7.‎ Vismut‎ 10 ming tonnadan ziyod vismut zaxirali‎ 5—10 ming tonna vismut zaxirali‎ 3—5 ming tonna vismut zaxirali‎ Ishlab turgan korxonalar yaqinidagi 1—3 ming tonna vismut zaxirali‎ 8.‎ Surma‎ 200 ming tonnadan ziyod surma zaxirali‎ 100—200 ming tonna surma zaxirali‎ 50—100 ming tonna surma zaxirali‎ Ishlab turgan korxonalar yaqinidagi 10—50 ming tonna surma zaxirali‎ 9.‎ Titan‎ —‎ —‎ 10 mln tonnadan ziyod titan ikki oksidi zaxirali‎ Ishlab turgan korxonalar yaqinidagi 3—10 mln tonna titan ikki oksidi zaxirali‎ 10.‎ Niobiy‎ 150 ming tonnadan ziyod niobiy besh oksidi zaxirali‎ 100—150 ming tonna niobiy besh oksidi zaxirali‎ 50—100 ming tonna niobiy besh oksidi zaxirali‎ Ishlab turgan korxonalar yaqinidagi 30—50 ming tonna niobiy besh oksidi zaxirali‎ 11.‎ Berilliy‎ 20 ming tonnadan ziyod berilliy oksidi zaxirali‎ 15—20 ming tonna berilliy oksidi zaxirali‎ 10—50 ming tonna berilliy oksidi zaxirali‎ Ishlab turgan korxonalar yaqinidagi 5—10 ming tonna berilliy oksidi zaxirali‎ 12.‎ Tantal‎ 5 ming tonnadan ziyod tantal besh oksidi zaxirali‎ 3—5 ming tonna tantal besh oksidi zaxirali‎ 2—3 ming tonna tantal besh oksidi zaxirali‎ 0,5 ming tonna tantal besh oksidi zaxirali‎ 13.‎ Litiy‎ 300 ming tonnadan ziyod litiy oksidi zaxirali‎ 100—300 ming tonna litiy oksidi zaxirali‎ 70—100 ming tonna litiy oksidi zaxirali‎ Ishlab turgan korxonalar yaqinidagi 50—70 ming tonna litiy oksidi zaxirali‎ 14.‎ Seziy‎ 5 ming tonnadan ziyod seziy oksidi zaxirali‎ 2—5 ming tonna seziy oksidi zaxirali‎ 1—2 ming tonna seziy oksidi zaxirali‎ Ishlab turgan korxonalar yaqinidagi 0,5—1,0 ming tonna seziy oksidi zaxirali‎ 15.‎ Germaniy‎ —‎ —‎ 1 tonna koʻmirda 100 g dan ziyod germaniy boʻlgan koʻmir konlaridagi 1,5 ming tonnadan ortiq germaniy zaxirali‎ 1 tonna koʻmirda 100 g dan ziyod germaniy boʻlgan koʻmir konlaridagi 0,5—1,5 ming tonnadan ortiq germaniy zaxirali‎ 16.‎ Stronsiy‎ —‎ —‎ 75—150 ming tonna selestin yoki stronsianit zaxirali‎ Yangi ruda jismlarida va ishlab turgan korxonalar yaqinidagi 40—75 ming tonna selestin yoki stronsianit zaxirali‎ 17.‎‏ Uran‎ ‎ ‎ ‎ ‎ a) Uchquduq (qumtosh turi)‎ 50 ming tonnadan ziyod metall zaxirali‎ 10—50 ming tonna metall zaxirali‎ 5—10 ming tonna metall zaxirali‎ Ishlab turgan korxonalar yaqinidagi 1—5 ming tonna metall zaxirali‎ b) gidrotermal turi ‎ 5 ming tonnadan ziyod metall zaxirali‎ 3—5 ming tonna metall zaxirali‎ 1—3 ming tonna metall zaxirali‎ Ishlab turgan korxonalar yaqinidagi 0,2—1 ming tonna metall zaxirali‎ v) poligen turi‎ 10 ming tonnadan ziyod metall zaxirali‎ 5—10 ming tonna metall zaxirali‎ 3—5 ming tonna metall zaxirali‎ Ishlab turgan korxonalar yaqinidagi 1—3 ming tonna metall zaxirali‎ 18.‎‏ Oltin ‎ ‎ ‎ ‎ ‎ a) asosiy konlar‎ a) fabrikada qayta ishlash uchun 50 tonnadan ziyod oltin zaxirali‎‎b) zichlab ishqorga solish uchun 100 tonnadan ziyod oltin zaxirali a) fabrikada qayta ishlash uchun 30—50 tonna oltin zaxirali‎‎b) zichlab ishqorga solish uchun 70—100 tonna oltin zaxirali‎ a) fabrikada qayta ishlash uchun 15 — 30 tonna oltin zaxirali‎‎b) zichlab ishqorga solish uchun 50—70 tonna oltin zaxirali‎ a) Ishlab turgan korxonalar yaqinida fabrikada qayta ishlash uchun 5—15 tonna oltin zaxirali‎b) Ishlab turgan korxonalar yaqinida zichlab ishqorga solish uchun 10—50 tonna oltin zaxirali‎ b) tarqoq konlar‎ —‎ —‎ 2 tonnadan ziyod oltin zaxirali‎ 1—2 tonna oltin zaxirali‎ 19.‎ Kumush ‎ 3 ming tonnadan ziyod kumush zaxirali‎ 2—3 ming tonna kumush zaxirali‎ 1—2 ming tonna kumush zaxirali‎ 0,3–1,0 ming tonna kumush zaxirali‎ 20.‎ Temir rudasi ‎ 1 mlrd tonnadan ziyod temir rudasi zaxirali‎ 0,5–1,0 mlrd tonna temir rudasi zaxirali‎ 300–500 mln tonna temir rudasi zaxirali‎ Ishlab turgan korxonalar yaqinidagi 100–300 mln tonna temir rudasi zaxirali‎ 21.‎ Marganets rudasi‎ 100 mln tonnadan ziyod marganets rudasi zaxirali‎ 50—100 mln tonna marganets rudasi zaxirali‎ 20—50 mln tonna marganets rudasi zaxirali‎ 5—20 mln tonna marganets rudasi zaxirali‎ 22.‎ Neft‎ 100 mln tonnadan ziyod neft zaxirali‎ 30—100 mln tonna neft zaxirali‎ 10—30 mln tonna neft zaxirali‎ Neft qazib olinayotgan konlar va ishlab turgan neft quvurlari yaqinida 10 mln tonnagacha neft zaxirali ‎ 23.‎ Tabiiy gaz‎ 100 mlrd m3 dan ziyod gaz zaxirali‎ 30—100 mlrd m3 gaz zaxirali‎ 10—30 mlrd m3 gaz zaxirali‎ Yirik sanoat markazlari yoki gaz qazib olinayotgan konlar va ishlab turgan gaz quvurlari yaqinida 10 mlrd m3 gacha gaz zaxirali‎ 24.‎ Koʻmir‎ —‎‎‎Karyerdan qazib olish uchun yaroqli boʻlgan 1 mlrd tonnadan ziyod kul rang koʻmir zaxirali —‎‎Karyerdan qazib olish uchun yaroqli boʻlgan 0,5—1 mlrd tonna kul rang koʻmir zaxirali‎ a) 300 mln tonnadan ziyod energetik toshkoʻmir zaxirali‎b) karyerdan qazib olish uchun yaroqli boʻlgan 300–500 mln tonna kulrang koʻmir zaxirali‎v) yer ostidan qazib olish uchun yaroqli boʻlgan 300 mln tonnadan ziyod kulrang koʻmir zaxirali‎ a) ishlab turgan korxonalar yaqinidagi 100—300 mln tonna energetik toshkoʻmir zaxirali‎b) ishlab turgan korxonalar yaqinidagi karyerdan qazib olish uchun yaroqli boʻlgan 100–300 mln tonna kul rang koʻmir zaxirali‎ 25.‎ Yonuvchi slanetslar‎ —‎ —‎ 300–500 mln tonna zaxirali‎ Ishlab turgan korxonalar yaqinidagi 100—300 mln tonna zaxirali‎ 26.‎ Olmoslar‎ 50 mln karatdan ziyod olmos zaxirali‎ 20—50 mln karat olmos zaxirali‎ 15—20 mln karat olmos zaxirali‎ 10—15 mln karat olmos zaxirali‎ 27.‎ Xrizotil asbesti‎ 3 foizdan ortiq sanoat tolasi boʻlgan 10 mln tonnadan ziyod asbest zaxirali‎ 3 foizdan ortiq sanoat tolasi boʻlgan 5—10 mln tonna asbest zaxirali‎ 3 foizdan ortiq sanoat tolasi boʻlgan 3—5 mln tonna asbest zaxirali‎ 3 foizdan ortiq sanoat tolasi boʻlgan 1—3 mln tonna asbest zaxirali‎ 28.‎‏ Grafit‎ ‎ ‎ ‎ ‎ a) tangachali va mayda krisstalli grafit‎ —‎ ‎‏Rudada 40 foizdan ortiq grafit boʻlgan 20 mlntonnadan ziyod ruda zaxirali Rudada 30 foizdan ortiq grafit boʻlgan 10 mln tonnadan ziyod ruda zaxirali‎ 5—10 mln tonna ruda zaxirali‎ b) amorf grafit‎ —‎ Rudada 40 foizdan ortiq grafit boʻlgan 10—15 mln tonna ruda zaxirali‎ 3–10 mln tonna ruda zaxirali‎ 29.‎ Talk‎ —‎ —‎ A markali talk 50 foizdan ortiq boʻlgan 3—5 mln tonna talk zaxirali‎ A va V markali talk 50 foizdan ortiq boʻlgan 1,5—3 mln tonna talk zaxirali‎ 30.‎ Talk toshi‎ —‎ —‎ 15 mlntonnadan ziyod zaxirali‎ 5–15 mln tonna zaxirali‎ 31.‎‏ Abraziv xom ashyo‎ a) korund‎ —‎ ‎ —‎ ‎ Rudada 30 foizdan ortiq korund boʻlgan 100 ming tonnadan ziyod ruda zaxirali‎‎ Rudada 30 foizdan ortiq korund boʻlgan 30—100 ming tonna ruda zaxirali‎‎ b) najdak‎ —‎ —‎ —‎ Rudada 25 foizdan ortiq korund boʻlgan 100—200 ming tonna najdak zaxirali‎ 32.‎‏ Pyezooptik xom ashyo‎ ‎ ‎ ‎ ‎ a) pyezokvars‎ 6 ming kg dan ortiq yuqori sort (optika, ekstra va I sort) chiqadigan 10 ming kg.dan ziyod pyezokvars monobloklar zaxirali‎ 3,5—6 ming kg yuqori sort (optika, ekstra va I sort) chiqadigan 5—10 ming kg pyezokvars monobloklar zaxirali‎ 1,5—3,5 ming kg.dan ortiq yuqori sort (optika, ekstra va I sort) chiqadigan 3—5 ming kg pyezokvars monobloklar zaxirali ‎ 0,5—1,5 ming kg yuqori sort (optika, ekstra va I sort) chiqadigan 1,0—3,0 ming kg pyezokvars monobloklar zaxirali‎ b) optik kalsit (island shpati)‎ 25 foizdan ortiq yuqori sort (ekstra va I sort) chiqadigan 8 ming kg.dan ziyod zaxirali‎ 25 foizdan ortiq yuqori sort (ekstra va I sort) chiqadigan 4—8 ming kg.dan ziyod zaxirali‎ 2—4 ming kg zaxirali‎ 1—2 ming kg zaxirali‎ v) optik flyuorit‎ —‎ —‎ 1 ming kg.dan ziyod zaxirali‎ 0,3–1 ming kg zaxirali‎ g) chiziqli kvars (kvars oynasi va optik shisha eritish uchun)‎ —‎ —‎ 0,5–1,0 mln tonna zaxirali‎ 0,2–0,5 mlntonna zaxirali‎ 33.‎‏ Texnik toshlar‎ ‎ ‎ ‎ ‎ a) aqiq‎ —‎ —‎ Kamida 25 foiz I sort chiqadigan 0,5—1,5 ming tonna aqiq zaxirali‎ Kamida 25 foiz I sort chiqadigan 0,2—0,5 ming tonna aqiq zaxirali‎ b) xalsedon‎ —‎ —‎ Kamida 30 foiz I—II sort chiqadigan 1,5 ming tonnadan ziyod texnik xalsedon zaxirali‎ Kamida 30 foiz I—II sort chiqadigan 0,5—1,5 ming tonna texnik xalsedon zaxirali‎ 34.‎‏ Yarim qimmatbaho rangli toshlar‎ ‎ ‎ ‎ ‎ a) asl konlardagi akvamarin, ametist, sirkon, xrizolit, feruza va boshqa qiymati ularga teng boʻlgan yarim qimmatbaho toshlar ‎ —‎ —‎ Kamida 25 foiz yuqori (I va II) sortlar chiqadigan 300 kg.dan ziyod qirrali xom ashyo zaxirali‎ ‎ b) tarqoq konlar‎ ‎ ‎ Kamida 10 foiz yuqori (I va II) sortlar chiqadigan 200 kg.dan ziyod qirrali xom ashyo zaxirali‎ Kamida 10 foiz yuqori (I va II) sortlar chiqadigan 50—200 kg.dan ziyod qirrali xom ashyo zaxirali‎ 35.‎‏ Qoʻlda mayda buyumlar tayyorlanadigan rangli toshlar‎ ‎ ‎ ‎ ‎ a) malaxit‎b) kaxolong‎ —‎ —‎ —‎ Kamida 25 foiz I va II sortlar chiqadigan 10 tonnadan ziyod xom ashyo zaxirali ‎ v) oddiy opal —‎ —‎ —‎ Kamida 25 foiz I va II sortlar chiqadigan 10 tonnadan ziyod xom ashyo zaxirali ‎ g) radonit‎ —‎ —‎ Kamida 25 foiz I va II sortlar chiqadigan 200 tonnadan ziyod xom ashyo zaxirali‎ Kamida 25 foiz I va II sortlar chiqadigan 50 tonnadan ziyod xom ashyo zaxirali ‎ d) marmar, oniks‎ —‎ —‎ Kamida 25 foiz I va II sortlar chiqadigan 200 tonnadan ziyod xom ashyo zaxirali‎ Kamida 25 foiz I va II sortlar chiqadigan 50 tonnadan ziyod xom ashyo zaxirali ‎ e) asl konlardagi gematit-krovavik va boshqa unga teng qiymatlilar ‎ —‎ ‎ —‎ ‎ Kamida 25 foiz I va II sortlar chiqadigan 200 tonnadan ziyod xom ashyo zaxirali‎ Kamida 25 foiz I va II sortlar chiqadigan 50 tonnadan ziyod xom ashyo zaxirali ‎ 36.‎ Plavik shpat‎ 2 mln tonnadan ziyod plavik shpat zaxirali‎ 1—2 mln tonna plavik shpat zaxirali‎ 0,8—1 mln tonna plavik shpat zaxirali‎ Ishlab turgan korxona yaqinidagi 0,5–0,8 mln tonna plavik shpat zaxirali‎ 37.‎ Fosforitlar‎ 50 mln tonnadan ziyod P2O5 zaxirali‎ 30—50 mln tonna P2O5 zaxirali‎ 10—30 mlntonna P2O5 zaxirali‎ Ishlab turgan korxona yaqinidagi 5—10 mln tonna P2O5 zaxirali‎ 38.‎‏ Kaliyli tuzlar‎ ‎ ‎ ‎ ‎ a) xlorli tuz‎ 20 foizdan ortiq kaliy oksidi boʻlgan 1 mlrd tonnadan ziyod xom tuz zaxirali‎ 20 foizdan ortiq kaliy oksidi boʻlgan 0,6—1,0 mlrd tonna xom tuz zaxirali‎ 20 foizdan ortiq kaliy oksidi boʻlgan 400—600 mln tonna xom tuz zaxirali‎ Qazib olish konlari yaqinidagi 200—400 mln tonna xom tuz zaxirali‎ b) sulfat va aralash tuzlar ‎ 10 foizdan ortiq kaliy oksidi boʻlgan 500 mln tonnadan ziyod xom tuz zaxirali‎ 10 foizdan ortiq kaliy oksidi boʻlgan 300—500 mln tonna xom tuz zaxirali‎ 200—300 mln tonna xom tuz zaxirali‎ 100—200 mln tonna xom tuz zaxirali‎ 39.‎‏ Osh tuzi ‎ ‎ ‎ ‎ ‎ a) oziq-ovqat sanoati uchun ‎ —‎ —‎ 300 mln tonnadan ziyod xom tuz zaxirali‎ 100—300 mln tonna xom tuz zaxirali‎ b) kimyo sanoati uchun‎ tuz sifati undan simob elektrolizi yoki soda ishlab chiqarish uchun foydalanish imkonini beradigan 1 mlrd tonnadan ziyod tuz zaxirali‎ tuz sifati undan soda ishlab chiqarish uchun foydalanish imkonini beradigan 0,8—1 mlrd tonna tuz zaxirali‎ 400—800 mln tonna xom tuz zaxirali‎ 200—400 mln tonna tuz zaxirali‎ 40.‎ Natriy sulfat (mirabilit i tenardit) ‎ 10 mln tonnadan ziyod zaxirali‎ 8—10 mln tonna zaxirali‎ 5—8 mln tonna zaxirali‎ 2,5—5 mln tonna zaxirali‎ 41.‎ Sof oltingugurt‎ 20 mln tonnadan ziyod oltingugurt zaxirali‎ 15—20 mln tonna oltingugurt zaxirali‎ 7—15 mln tonna oltingugurt zaxirali‎ 2—7 mln tonna oltingugurt zaxirali‎ 42.‎‏ Sanoat suvlari ‎ ‎ ‎ ‎ ‎ a) tarkibida kamida 15 mg/l yod boʻlgan yodli suvlar ‎ 20 ming tonnadan ziyod yod zaxirali yoki sutkasiga 35 ming m3 suv zaxirali‎ 15–20 ming tonna yod yoki sutkasiga 25—35 ming m3 suv zaxirali‎ 9—15 ming tonna yod yoki sutkasiga 15—25 ming m3 suv zaxirali‎ 3—9 ming tonna yod yoki sutkasiga 5—15 ming m3 suv zaxirali‎ b) tarkibida kamida 500 mg/l brom boʻlgan bromli suvlar ‎ 220 ming tonnadan ziyod brom zaxirali yoki sutkasiga 45 ming m3 suv zaxirali‎ 150–220 ming tonna brom yoki sutkasiga 30—45 ming m3 suv zaxirali‎ 90—150 ming tonna brom yoki sutkasiga 18—30 ming m3 suv zaxirali‎ 30—90 ming tonna brom yoki sutkasiga 6—18 ming m3 suv zaxirali‎ v) tarkibida kamida 10 mg/l yod, kamida 250 mg/l brom boʻlgan yod-bromli suvlar‎ 4,5 ming tonnadan ziyod yod va 115 ming tonna brom zaxirali yoki sutkasiga 45 ming m3 suv zaxirali‎ 3—4,5 ming tonna yod va 75—115 ming tonna brom yoki sutkasiga 30—45 ming m3 suv zaxirali‎ 1,8—3,0 ming tonna yod va 45—75 ming tonna brom yoki sutkasiga 18—30 ming m3 suv zaxirali‎ 0,6—1,8 ming tonna yod va 45—75 ming tonna brom yoki sutkasiga 6—18 ming m3 suv zaxirali‎ 43.‎ Barit‎ —‎ —‎ Rudada 70 foizdan ortiq bariy oltingugurt tuzi boʻlgan 2—3 mln tonna zaxirali ‎ Ishlab turgan korxonalar yaqinida rudada 50 foizdan ortiq bariy oltingugurt tuzi boʻlgan 1—2 mln tonna zaxirali‎ 44. Magnezitlar‎ 100 mln tonnadan ziyod zaxirali‎ 50—100 mln tonna zaxirali‎ 30—50 mln tonna zaxirali‎ Ishlab turgan korxonalar yaqinida 10—30 mln tonna zaxirali‎ 45. Brusitlar‎ —‎ —‎ Boyitish talab qilinmay—digan 5 mln tonnadan ziyod brusit zaxirali‎ Boyitish talab qilinmaydigan 2—2,5 mln tonna brusit zaxirali‎ 47.‎ Ohaktosh (metallurgiya, shishasozlik va kimyo sanoati uchun) ‎ —‎ —‎ Metallurgiya ishlab chiqarishi uchun 150 mln tonnadan ziyod zaxirali‎ Metallurgiya ishlab chiqarishi uchun 30—150 mln tonna zaxirali‎ 49.‎ Kaolinlar‎ —‎ —‎ 20 mln tonnadan ziyod zaxirali‎ 5—20 mln tonna zaxirali‎ 50.‎ Kvarsitlar — kimyo va abraziv sanoati uchun ferroqotishmalar, karbid, kremniy va yuqori kremnezyomli jinslar uchun ‎ —‎ —‎ 30 mln tonnadan ziyod zaxirali‎ 5—30 mln tonna zaxirali‎ 51.‎ Qoliplash qumlari va boshqa qoliplash materiallari ‎ —‎ —‎ 20 mln tonnadan ziyod zaxirali‎ 8—20 mln tonna zaxirali‎ 52.‎‏ Sement xom ashyosi ‎ ‎ ‎ ‎ ‎ a) karbonat va gilli komponentlar‎ —‎ —‎ 150 mln tonnadan ziyod karbonat xom ashyosi va 50 mln tonnadan ziyod gilli komponentlar zaxirali‎ 75—150 mln tonna karbonat xom ashyosi va 30—50 mln tonna gilli komponentlar zaxirali‎ b) gidravlik qoʻshilmalar (trepel diatomitlar, opokalar va boshqalar)‎ —‎ ‎ —‎ ‎ —‎ ‎ Sement ishlab chiqarish uchun yaroqli boʻlgan 10 mln tonna xom ashyo zaxirali‎ 53.‎ Shisha sanoati qumlari (deraza oynasi va maxsus buyumlar uchun)‎ —‎‎‎‎‎‎‎— —‎‎‎‎‎‎‎— a) boyitilgandan keyin tarkibida 0,03 foizdan koʻp boʻlmagan temir oksidi boʻlgan 15 mln tonnadan ziyod qum zaxirali‎b) boyitilgandan keyin tarkibida 0,015 foizdan koʻp boʻlmagan temir oksidi boʻlgan 5 mln tonnadan ziyod qum zaxirali‎ Boyitilgandan keyin tarkibida 0,03 foizdan koʻp boʻlmagan temir oksidi boʻlgan 5—15 mln tonna qum zaxirali‎ 54.‎ Pegmatitlar va polevoshpat xom ashyosining boshqa turlari‎ —‎ —‎ 2 mlntonnadan ziyod zaxirali, shundan kamida 1 mln tonnasi kaliy va natriyning oʻzaro nisbati 3 : 1 tashkil etadi‎ 1—2 mln tonna zaxirali‎ 56.‎ Gipslar‎ —‎ —‎ —‎ Ushbu xom ashyo tanqis boʻlgan rayonlarda 5 mln tonnadan ziyod gips zaxirali‎ 57.‎ Boʻrttirilgan va kompozitsion materiallar ishlab chiqarish uchun bazaltlar va boshqa effuziv va gilli jinslar‎ —‎ —‎ —‎ 3 mln m3 dan ziyod zaxirali‎ 58.‎ Vollastonit (kulolchilik va sanoatning boshqa tarmoqlari uchun)‎ —‎ —‎ —‎ 1 mln m3 dan ziyod zaxirali‎ 60.‎‏ Suv taʼminoti uchun moʻljallangan chuchuk suvlar:‎ ‎ ‎ ‎ ‎ a) suv zaxiralari oʻta tanqis boʻlgan choʻl va yarim choʻl hududlardagi chuchuk suvlar‎ —‎ Sutkasiga 100 ming m3 dan ziyod zaxirali‎ Sutkasiga 50—100 ming m3 zaxirali‎ Sutkasiga 10—50 ming m3 zaxirali‎ b) Oʻzbekistonning boshqa hududlaridagi chuchuk suvlar ‎ —‎ Sutkasiga 300 ming m3 dan ziyod zaxirali‎ Sutkasiga 100—300 ming m3 zaxirali‎ Sutkasiga 30—100 ming m3 zaxirali‎ 61.‎‏ Davolanish uchun foydalaniladigan maʼdanli suvlar:‎ ‎ ‎ ‎ ‎ a) tarkibida eritilgan karbonat kislota kamida 1 g/l va maʼdanlanganligi 4 g/l boʻlgan karbonat suvlar (borjomi, yessentuki, arzinistisu, jermuk, pyatigorsk turlari); ‎ —‎ —‎ Sutkasiga 200—300 ming m3 zaxirali‎ Sutkasiga 75—200 ming m3 zaxirali‎ b) tarkibida eritilgan karbonat kislota kamida 1,5 g/l va umumiy maʼdanlanganligi kamida 2 g/l boʻlgan karbonat suvlar (kislovodsk, darasunsk va boshqa turlari);‎ —‎ —‎ Sutkasiga 250—500 ming m3 zaxirali‎ Sutkasiga 100—250 ming m3 zaxirali‎ v) tarkibida temir kamida 20 mg/l boʻlgan karbonat-temirli suvlar va tarkibida mishyak kamida 10 mg/l boʻlgan karbonat-mishyakli suvlar;‎ —‎ —‎ Sutkasiga 100 ming m3 dan ziyod zaxirali‎ Sutkasiga 50—100 ming m3 zaxirali‎ g) gidrokarbonat magniy-kalsiyli suvlarning naftusya xili (balneologya taʼsiri tajribada tasdiqlangan);‎ —‎ —‎ Sutkasiga 25—50 ming m3 zaxirali‎ Sutkasiga 10—25 ming m3 zaxirali‎ d) turli ion tarkibli va tarkibida kamida 100 mg/l sulfid bilan maʼdanlashgan sulfidli suvlar; ‎ —‎ —‎ Sutkasiga 400—800 ming m3 zaxirali‎ Sutkasiga 200—400 ming m3 zaxirali‎ e) tarkibida radon 10 mmkyuri (100 eman) dan ortiq boʻlgan turli ion tarkibli radonli suvlar; ‎ —‎ —‎ Sutkasiga 250—500 ming m3 zaxirali‎ Sutkasiga 100—250 ming m3 zaxirali‎ j) karbonatli (1,5 g/l dan ortiq eritilgan karbonat kislotali) yoki termal (350 S dan ortiq yoki 10 g/l ortiq maʼdanlangan) sovuq va iliq kam maʼdanlangan suvlar;‎ —‎ —‎ Sutkasiga 500 ming m3 zaxirali‎ Sutkasiga 250—500 ming m3 zaxirali‎ z) azotli i metan termal (350S dan ortiq) va kremniy (tarkibida kremniy kislotasi 0,05 g/l dan ortiq boʻlgan) turli ion tarkibli va maʼdanlangan suvlar.‎ —‎ ‎ —‎ ‎ Sutkasiga 1000 ming m3 dan ziyod zaxirali ‎ Sutkasiga 1000 ming m3 gacha zaxirali ‎ 62.‎ Termal suvlar (issiq texnik suvlar harorati 600 dan ziyod va maʼdanlanganligi 10 g/l gacha boʻlgan yogʻinlarda tushadigan agressiv komponentlar va tuzlar boʻlmagan taqdirda) ‎ —‎ —‎ Sutkasiga 25 ming m3 da ziyod zaxirali‎ Sutkasiga 10—25 ming m3 zaxirali‎